2015 දේශගුණ විපර්යාසය පිළිබඳ එක්සත් ජාතීන්ගේ සම්මේලනය

2015 දේශගුණ විපර්යාසය පිළිබඳ එක්සත් ජාතීන්ගේ සම්මේලනය, COP 21 හෝ CMP 11, 2015 වසරෙහි නොවැම්බර් 30 දින සිට දෙසැම්බර් 30 දින දක්වා ප්‍රංශයෙහි පැරිස් නුවර පැවැත්විණි.  එය වනාහී 1992 දේශගුණ විපර්යාසය පිළිබඳ එක්සත් ජාතීන්ගේ ප්‍රඥප්ති රාමුව (UNFCCC) සඳහා පාර්ශවකරුවන්ගේ සම්මේලනයෙහි (COP)  21වන වාර්ෂික සැසිය සහ 1997 කියොතෝ මූලලේඛය සඳහා පාර්ශවකරුවන්ගේ රැස්වීමෙහි (CMP) 11වන සැසිය විය.

සම්මේලනය තුල, දේශගුණ විපර්යාසය අඩු කරලීම සඳහා වූ ගෝලීය සම්මුතියක්වූ පැරිස් ගිවිසුම කතිකා කරගන්නා ලද අතර සහභාගිවූ පාර්ශව 196 හි නියෝජිතයන්ගේ සම්මුතිය එහි අන්තර්ගතය තුල පිළිබිඹු විය. ගෝලීය හරිතාගාර වායු විමෝචනයෙන් අඩුම වශයෙන් සියයට 55ක ප්‍රතිශතයකට වගකියන රටවල් අවම වශයෙන් 55ක් වෙතින් සම්බන්ධවූ විට මෙම සම්මුතිය බලාත්මක කිරීමට නියමිතව තිබුණු අතර, මෙම ඉලක්කය 2016 නොවැම්බර් 4 දිනදී සාක්ෂාත් කෙරිණි.  2016 වසරෙහි අප්‍රේල් 22 දිනදී (මිහිතල දිනය), නිව්යෝර්ක් නගරයෙහිදී රටවල් 174ක් ගිවිසුමට අත්සන් තබා, ඔවුන්ගේ අධිකරණ පද්ධතීන් තුල පිළිගැනීම ඇරඹූහ (  අපරානුමත කිරිම, පිළිගැනීම, අනුමැතිය, හෝ ආබද්ධය තුලින්).

2015 ඔක්තොම්බර් 19 දින සිට 23 දින දක්වා පැවති හා කෙටුම්පත් සම්මුතියක් නිපැයූ බොන් දේශගුණ විපර්යාස සම්මේලනය ඇතුළුව රැස්වීම් කිහිපයක්,  COP21 සඳහා සූදානම් වීමට පැවැත්විණි.

ආශ්‍රිත